
Prienų rajono savivaldybės tarybai
[bookmark: Pavadinimas]
SPRENDIMO „DĖL PRITARIMO ASOCIACIJOS ŠILAVOTO DAVATKYNO BENDRUOMENĖS DALYVAVIMUI PROJEKTE „TVARIŲ KULTŪROS PASLAUGŲ KŪRIMAS IR PLĖTRA KAUNO REGIONO VIETOS BENDRUOMENĖSE“ PROJEKTO
AIŠKINAMASIS RAŠTAS

2020-09-11

Gautas Asociacijos Šilavoto Davatkyno bendruomenės prašymas pritarti bendruomenės dalyvavimui projekte „Tvarių kultūros paslaugų kūrimas ir plėtra Kauno regiono vietos bendruomenėse“, o įgyvendinančiai institucijai priėmus sprendimą finansuoti projektą „Tvarių kultūros paslaugų kūrimas ir plėtra Kauno regiono vietos bendruomenėse“ prisidėti prie projekto Prienų rajono savivaldybės biudžeto lėšomis – apmokėti 10 proc. visų tinkamų finansuoti projekto išlaidų, tenkančių Asociacijai Šilavoto Davatkyno bendruomenei. 
Projekto tikslas – vietos kultūrinio verslumo skatinimas, panaudojant, atnaujinant  ir pritaikant esamus kultūros išteklius vietos bendruomenės nariams ir lankytojams, pasitelkiant bendruomenės narių ir savivaldybių atstovų kultūrinio verslumo įgūdžių ugdymą. Šio projekto iniciatorius VšĮ Kauno regiono plėtros agentūra. Projekte „Tvarių kultūros paslaugų kūrimas ir plėtra Kauno regiono vietos bendruomenėse“ partnerio teisėmis dalyvaus Jonavos rajono Šveicarijos kaimo bendruomenė, Kaimų bendruomenė „Betygala“, Asociacija Šilavoto Davatkyno bendruomenė, Asociacija Paparčių krašto bendruomenė ir Jonavos rajono savivaldybės kultūros centras. Bendra projekto vertė iki 200 tūkst. Eur.
Asociacija Šilavoto Davatkyno bendruomenė projekto metu planuoja įsirengti vandens gręžinį su nuotekų sistema, įsigyti sanitarinį konteinerį, nuotekų valymo įrangą, liofilizatorių (džiovinimas šalčiu), žolelių ir vaisių džiovyklą bei darbastalį. Preliminari bendruomenės projekto dalies sąmata – 43778,00 Eur, Prienų rajono savivaldybei reikėtų prisidėti apie 4377,80 Eur.
Prašome pritarti sprendimo projektui.

